Okresná prokuratúra Lučenec 
F. Lehára 12, 984 80 Lučenec 1

Sp. zn. : 1 Pv 242/13/6606	Lučenec, 23.8.2013
EEČ : 2-47-158-2013

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Lučenec
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
dňa 5.3.2013  v odpoludňajších hodinách, v lesnom poraste č. 579A, na parcele č. 968/1 v katastri obce Fiľakovské Kováče, neoprávnene vypílil a následne odcudzil, 2  kusy  dreviny druhu agát biely o priemere 10 cm - 12 cm  a o dĺžke 4 až 5 metra, a takto získal 0,22 metrov kubických palivového dreva,  čím pre XXXXX, spôsobil škodu vo výške 6,49  €,  

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	Poverený príslušník OO PZ vo Fiľakove dňa 4.5.2013 pod číslom ORP-534/FI-LC-2013 vzniesol obvinenie ml. XXXXX,  pre prečin krádeže podľa § 212 odsek 2 písmeno d) Trestného zákona, na tom skutkovom základe, ktorý je uvedený vo výrokovej časti tohto uznesenia. 
 
V prípravnom konaní bol vypočutý obvinený ml. XXXXX,  zástupca poškodenej firmy XXXXX, ako aj zákonný zástupca mladistvého obvineného XXXXX. Ďalej boli zadovážené príslušné listinné dôkazy, správy o povesti a odpis z RT. 

Obvinený vo svojej výpovedi uviedol, že  sa k  trestnej činnosti kladenej mu za vinu v plnom rozsahu priznáva a dáva súhlas na podmienečné zastavenie trestného stíhania. Súčasne uviedol, že  spôsobenú škodu v priebehu skráteného vyšetrovania uhradí. Obdobne vypovedá aj zákonný zástupca obvineného - matka XXXXX. 

Svedok XXXXX  ako splnomocnený zástupca poškodenej právnickej osoby XXXXX, uviedol, že  sa od príslušníkov PZ dozvedel, že ml. obvinený bol   prichytený tesne po krádeži dreva. Zo spisu vyplýva, že vyčíslená škoda predstavuje sumu  6,49  €. Ďalej zo spisu vyplýva, že spôsobená škoda bola dňa 2.7.2013 v plnom rozsahu uhradená poštovou poukážkou číslo 98601.

Po skončení skráteného vyšetrovania predložil poverený príslušník PZ spis s návrhom na podanie obžaloby. Preskúmaním vyšetrovacieho spisu som zistil, že  obvinený sa k trestnej činnosti v plnom rozsahu priznal, spôsobenú škodu dobrovoľne uhradil a vyslovil súhlas s podmienečným zastavením trestného stíhania. 

Zo spisového materiálu vyplýva, že v osobe obvineného  sa jedná o páchateľa, ktorý doposiaľ súdne trestaný nebol. V mieste bydliska požíva priemernú povesť.

Podľa § 216  odsek 1 Trestného poriadku v konaní o prečine, za ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného v prípravnom konaní podmienečne zastaviť trestné stíhanie, keď sa obvinený k trestnému činu priznal, nahradil škodu, resp. urobil opatrenia smerujúce k náhrade škody,  pokiaľ bola trestným činom spôsobená a vzhľadom na osobu páchateľa, s prihliadnutím na jeho doterajší život a okolnosti prípadu, možno dôvodne takéto rozhodnutie považovať za dostačujúce. 

	Vzhľadom na vyššie  uvedené skutočnosti mám za to, že v danom prípade sú splnené všetky podmienky odôvodňujúce postup podľa § 216 odsek 1 Trestného poriadku. V súlade s § 216 odsek 2 Tr. por. som určil obvinenému, skúšobnú dobu v trvaní 12 (dvanásť)  mesiacov, ktorá začína plynúť odo dňa právoplatnosti tohto rozhodnutia. V prípade, ak obvinení nebudú viesť v priebehu skúšobnej doby riadny život, bude sa v trestnom stíhaní pokračovať (§ 217 odsek 1 Trestného poriadku).

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľubomír Víťaz
prokurátor